Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7188

11. évfolyam A Történelem tanulásának céljai a 11. évfolyamon Ismeretszerzés irányított beszélgetésekből, épületekből, festményekből, az első világháborúról, a Horthyrendszerről szóló dokumentumfilmekből, emlékiratokból, levelezésekből, hadi jelentésekből és egyéb írásos forrásokból, statisztikai táblázatokból, grafikonokból. Az írásos és szóbeli forrásokból történelmi ismeretek megszerzése és megtanulása, következtetések megfogalmazása, különböző típusú forrásokból származó információk összehasonlítása. Fogalmak azonosítása, helyes használata. A történelmi valóság és a fikció megkülönböztetése egymástól. Információk gyűjtése és következtetések levonása egyszerű statisztikai táblázatokból, diagramokból, grafikonokból, kronológiákból A tankönyvi szöveg mellett önálló könyvtári, médiatári, múzeumi információgyűjtés az első világháború, az első világháború utáni békerendezés, a forradalmak és egyéb XX. századi tömegmozgalmak, a magyarországi polgári demokratikus forradalom, a Tanácsköztársaság és a Horthy-rendszer témaköréből. A különböző politikai rendszerek, társadalmi berendezkedések összehasonlítása. A történelmi források hitelességük, megbízhatóságuk alapján történő megítélése, a szerző esetleges rejtett szándékainak észrevétele. A XX. század első felének európai és világjelenségeinek térben és időben való biztonságos ábrázolása. A XX. század első felének társadalomtörténeti sajátosságainak, az első világháborúval és Trianonnal járó történelmi kataklizmáknak, és a gyakori rendszerváltozásoknak a megértése. Annak elérése, hogy értsék meg azt, hogy a gyakori rendszerváltások értékváltással és adott esetben értékvesztéssel is jártak. A XX. század első felének történelmi sorsfordulói között kiemelt jelentőség tulajdonítása Trianonnak. Trianon vonatkozásában információk szerzése a határon túli magyarság életkörülményeinek megváltozásáról, emberi sorsok alakulásáról. Ismeretek szerzése az európai egységesülés első kísérleteiről, a páneurópai unióról, és Briand koncepciójáról. Az absztrakt gondolkodás fejlesztése, egy-egy kép, karikatúra szimbolikus jelentéstartalmának megfejtése. Megbízható ismeretek szerzése az Európán kívüli civilizációkról, illetve arról, hogy az első világháború után a politika glóbuszközpontú méreteket kezdett ölteni. Elemi szintű ismeretszerzés a XX. század első felének történeti kutatásairól, módszereinek sajátosságairól. Annak elérése, hogy váljanak képessé a különböző kultúrák, korok és korszakok több szempontú összehasonlítására különösen mentalitástörténeti és életmódtörténeti vonatkozásban. A XX. század karizmatikus személyiségeiről információszerzés. Hitler és Sztálin életútjának megismerése, a szociálpszichológus és a pszichológus vizsgálati módszereivel való jellemzése. Annak elérése, hogy tanulmányai és a XX. század első felének történelmi tényei alapján tudatosuljon a tanulókban az, hogy a történelem organikus fejlődésében való hit éppen a XX. század emberiség- és civilizációellenes eseményei miatt megkérdőjeleződött. Különbségek és egybeesések felismerése az egyetemes és a magyar történelmi események között. A történelmi események közötti okok és következmények felismerése. Különböző típusú okok és következmények megkülönböztetése, a lényeges és lényegtelen közötti különbségek felismerése. Önálló kérdések megfogalmazása az okokról és következményekről. Aktuális jelenkortörténeti események történelmi előzményeinek bemutatása. A legfontosabb állam- és alkotmányjogi fogalmak (pl. alkotmány, parlament, képviseleti rendszer, szavazati jog, hatalommegosztás) megtanulása. Történelmi események és jelenségek problémaközpontú bemutatása. A gazdaság, gazdaságpolitika, anyagi kultúra közötti különbségek megismerése, a modern demokráciák működésének megismerése, politikai intézmények, eszmék, ideológiák áttekintése, a nemzetközi konfliktusok és együttműködések rendszerének megértése, 2006/20/II. szám TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. AZ ELSŐ VILÁGHÁBORÚTÓL A NAGY VÁLSÁGIG ISMERETEK TANULÁSA AZ ELSŐ VILÁGHÁBORÚTÓL A NAGY VÁLSÁGIG TERJEDŐ KORSZAK TÖRTÉNELMÉBŐL 1. Az első világháború eseménytörténete Ismeretek tanulása és információk gyűjtése az első világháborúról, annak érzékelése, hogy az első világháború térbeli kiterjedését tekintve, haditechnikáját és áldozatait tekintve a korábbi XIX. századi háborúkhoz képest valóban világháborúnak tekinthető. Az események, a frontok és a csaták helyeinek történelmi időben és térben való ábrázolása. A háborúval kapcsolatos fogalmak ismerete és helyes használata, az ok-okozati és hatásösszefüggések felismerése Tudja, milyen történelmi események kapcsolódnak a következő évszámokhoz:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes